# Carles Prats i Padrós

Carles Prats i Padrós (Barcelona, 1975) és un periodista català que va ser presentador del Telenotícies migdia de TV3 des del setembre del 2009 fins al setembre de 2020. Codirector dels documentals MyFriend i Kilowatts d'aigua. El negoci del segle i, anteriorment, corresponsal a Brussel·les i París.

## Carrera

Llicenciat en Periodisme per la Universitat Autònoma de Barcelona, va iniciar-se professionalment en mitjans locals. En paral·lel, va ser estudiant en pràctiques a TV3 i també a TVE Catalunya. Va començar a treballar a TV3 com a redactor de la secció d'Internacional.
Ha estat corresponsal de TV3 a Brussel·les i a París, on va col·laborar amb mitjans com ara El Periódico de Catalunya, l'agència ACN i BBC-Mundo Radio. També ha estat redactor i presentador del canal 3/24 i del desaparegut informatiu "Món33". Com a redactor de la secció d'Internacional de Televisió de Catalunya i ha estat enviat especial a diversos països europeus, com ara els Països Baixos, Regne Unit, Irlanda, Àustria, Itàlia, Alemanya, Portugal, Finlàndia, Eslovènia, Polònia, Suïssa, Rússia i Letònia. També ha estat enviat especial al Pakistan (setembre-novembre 2001) durant els bombardejos i posterior invasió de l'Afganistan.
Des del setembre del 2009 presenta el Telenotícies Migdia. Ha estat conductor al costat d'Agnès Marquès, Lídia Heredia i Núria Solé. Des del setembre del 2015 ho fa al costat d'Ariadna Oltra. També ha estat, ocasionalment, el substitut de Toni Cruanyes i ha conduït també el “Telenotícies Vespre”.
Ha presentat diversos programes electorals: europees del 2009 (des del Parlament Europeu), segona volta de les presidencials franceses del 2012, presidencials als EUA del 2012, municipals del 2015, autonòmiques del 2015, generals del 2015, generals del 2016. En aquests darrers programes ha destacat la innovació impulsada per TV3. Carles Prats va encarregar-se de presentar els resultats gràcies a la realitat virtual, tant des del plató com des de l'hemicicle mateix del Parlament. En les municipals del 24M, Carles Prats i Núria Solé van utilitzar la tecnologia del mapping per presentar els guanyadors en les façanes de les quatre capitals catalanes. En les eleccions al Parlament del 27S, Carles Prats estava físicament a l'hemicicle, on va presentant els diputats electes que apareixien virtualment en forma d'hologrames, mentre Agnès Marquès explicava les grans xifres que apareixien a l'escala del Parlament. A les eleccions generals, l'aposta de TV3 va ser recrear un hemicicle virtual amb Xavi Coral, i uns grans mapes que anava explicant Carles Prats en funció dels resultats.
Ha codirigit amb Paulí Subirà el documental My friend, estrenat a TV3 el 14 de juny del 2016. El treball posa cara als protagonistes de la crisi dels refugiats a Grècia i a les persones que intenten ajudar-los. El documental inclou continguts complementaris filmats amb una càmera de 360°.
L'Onze de setembre de 2013 va presentar la retransmissió especial de TV3 de la Via Catalana. El mes de desembre del mateix any, al costat de Lídia Heredia va fer l'entrevista institucional al President de la Generalitat. I el gener del 2014, van entrevistar al cap de l'oposició.
També va treballar al Grup Flaix (Flaix FM i Ràdio Flaixbac), i a Barcelona Televisió (BTV) on va ser reporter i presentador d'informatius i programes de debat. És membre de la Junta de Govern del Col·legi de Periodistes de Catalunya i responsable del Grup de Treball de Mitjans Públics. També forma part de l'Associació de Periodistes Europeus de Catalunya.
Imparteix tallers de televisió informativa a Torrebarrina (Centre Municipal de Creació Multimèdia de l'Hospitalet), és patró honorífic de la Fundació CardioDreams i col·labora activament amb l'AACIC (Associació de Cardiopaties Congènites).

## Vida personal

El 16 de desembre de 2022 va explicar al programa Planta baixa de TV3 que patia una malaltia cardiovascular congènita per la qual s'havia operat fins a tres ocasions. El seu testimoni va arribar per primera vegada a La Marató de TV3 de 2014, que es va dedicar a recaptar fons per combatre les malalties cardiovasculars i, més endavant, pocs dies abans de l'edició del mateix any 2022.
L'any 2010 va ser pare de dues filles bessones i, a finals de 2023, va tornar a ser pare d'un nen.

## Referències

* ↑ «Carles Prats, nou presentador del TN Migdia a partir del setembre». [Consulta: 14 juliol 2016].
* ↑ Ara. «Xavi Coral torna al 'TN' i Carles Prats se'n va al 'Sense ficció'», 06-07-2020. [Consulta: 13 desembre 2023].
* ↑ «"My friend": TV3 dedica una nit als refugiats» (en català). [Consulta: 17 juliol 2016].
* ↑ «Kilowatts d'aigua. El negoci del segle». CCMA.cat, 25-05-2021. [Consulta: 26 maig 2021].
* ↑ «Carles Prats, nou presentador del "TN migdia" a partir del setembre» (en català). [Consulta: 17 juliol 2016].
* ↑ «Oltra presentarà el 'TN migdia', Garcia Melero salta a 'Divendres' i Xavi Coral assumirà el '.Cat'», 25-06-2015. [Consulta: 17 juliol 2016].
* ↑ «Les eleccions europees, a TV3». TV3, 05-06-2009. [Consulta: 18 juliol 2016].
* ↑ «La segona volta de les eleccions presidencials franceses, al canal 3/24». TV3, 04-05-2012. [Consulta: 18 juliol 2016].
* ↑ «Les eleccions als Estats Units, a TV3 i al 3/24». TV3, 31-10-2012. [Consulta: 18 juliol 2016].
* ↑ «TVE y TV-3 cubren la noche electoral» (en castellà). El Periódico, 06-11-2012. [Consulta: 18 juliol 2016].
* ↑ «"Especial eleccions 27S", a TV3 i el 3/24». TV3, 25-09-2015. [Consulta: 18 juliol 2016].
* ↑ «"E15: Eleccions generals" a TV3 i Catalunya Ràdio». TV3, 16-12-2015. [Consulta: 18 juliol 2016].
* ↑ «Les eleccions generals, a TV3 i Catalunya Ràdio». TV3, 23-06-2016. [Consulta: 18 juliol 2016].
* ↑ «TV3 volvió a innovar y sorprender en la noche de las elecciones municipales» (en castellà). PanoramaAudiovisual,com, 22-06-2015. [Consulta: 18 juliol 2016].
* ↑ Planas, Mònica. «Majoria en alta definició real». Ara, 28-09-2015. [Consulta: 18 juliol 2016].
* ↑ «Els innovadors gràfics de la nit electoral a TV3». TV3, 05-10-2015. [Consulta: 18 juliol 2016].
* ↑ «“Descobrim el plató virtual de les eleccions”». Divendres (TV3), 22-06-2016. [Consulta: 18 juliol 2016].
* ↑ «Carles Prats assaja amb els mapes virtuals de l'especial de les eleccions». TV3, 16-12-2015. [Consulta: 18 juliol 2016].
* ↑ Planas, Mònica. «Fracàs dels sondejos televisius». Ara, 27-06-2016. [Consulta: 18 juliol 2016].
* ↑ «My friend, TV3 dedica una nit als refugiats». 10/06/2016 [Consulta: 14 juliol 2016].
* ↑ Planas, Mònica «La immensitat dels camps de refugiats». Ara, 16-06-2016 [Consulta: 14 juliol 2016].
* ↑ «"My friend": endinsa't al camp de refugiats d'Idomeni» (en català). [Consulta: 17 juliol 2016].
* ↑ «Àmplia cobertura de la Diada a TV3 i Catalunya Ràdio», 09-09-2013. [Consulta: 18 juliol 2016].
* ↑ «Entrevista al president de la Generalitat». TV3, 16-12-2013. [Consulta: 18 juliol 2016].
* ↑ «L'entrevista a Mas, la més vista de la història a un president de la Generalitat». Diari Ara, 17-12-2013. [Consulta: 18 juliol 2016].
* ↑ «Entrevista amb Oriol Junqueras». TV3, 29-01-2014. [Consulta: 18 juliol 2016].
* ↑ «L'entrevista a Junqueras lidera el 'prime time' amb 611.000 espectadors». Diari Ara, 29-01-2014. [Consulta: 18 juliol 2016].
* ↑ «Cares conegudes a la festa d'aniversari de BTV» (en català). [Consulta: 17 juliol 2016].
* ↑ «Junta de Govern del Col·legi de Periodistes de Catalunya, Col·legi de Periodistes de Catalunya». Arxivat de l'original el 2016-04-05. [Consulta: 14 juliol 2016].
* ↑ «Fitxa de Carles Prats al lloc web del Col·legi de Periodistes de Catalunya». Arxivat de l'original el 2016-04-05. [Consulta: 17 juliol 2016].
* ↑ «Tallers radiofònics. Qui som». Arxivat de l'original el 2016-08-13. [Consulta: 17 juliol 2016].
* ↑ «La Fundació CardioDreams reuneix a més de 200 persones al seu segon sopar solidari», 10-06-2016. Arxivat de l'original el 2016-09-18. [Consulta: 17 juliol 2016].
* ↑ «Carles Prats també és un As de Cors», 17-06-2016. [Consulta: 17 juliol 2016].
* ↑ García, Andrea. «El periodista Carles Prats, persona de risc pel coronavirus: la malaltia que té», 07-07-2020. [Consulta: 13 desembre 2023].
* ↑ «Carles Prats, expresentador del Telenotícies de TV3: "Cada dia penso en la mort"». ElMóndelaTele.cat, 17-12-2022. [Consulta: 20 desembre 2022].
* ↑ «Sorpresa a TV3: Carles Prats pare de nou 13 anys després, tendra foto amb el nadó», 26-10-2023. [Consulta: 13 desembre 2023].

## Enllaços externs

* AMAT, Xavier. «Carles Prats: "Cada mitjà de comunicació que tanca és una finestra al món que es perd"». Capgròs, 2 de febrer 2012 [Consulta: 14 de juliol del 2016].
* BUENO, Vern. «Carles Prats: "Hem picat molta pedra perquè els ciutadans continuïn orgullosos dels seus mitjans"». Eix Diari, 18 de setembre 2014 [Consulta: 14 de juliol del 2016].
* El 26J a TV3 en 360°. El programa electoral des de dins, a Youtube